Ich Troje

Ich Troje – lenkų muzikos grupė. Ji įkurta 1995 metais, Lodzėje. Ši grupė – viena iš populiariausių savo šalyje.

Grupės istorija 

Pirmieji grupės nariai, Magda Pokora, Michal Wisniewski ir Jacek Lagwa, susipažino dirbdami prie bendro projekto "Wielki Testament Francois Villon". Baigę darbą šie trys jauni ir ambicingi žmonės nusprendė sukurti grupę. Ilgai nedvejoję davė projektui pavadinimą "Ich Troje" (liet. "Jie Trys") ir taip 1995 metais gimė nauja grupė.

1996 metais nauja grupė užmezgė ryšius su muzikos firma "Koch" ir jau 1996 metų rugsėjo 9 dieną pasaulį išvydo pirmasis grupės albumas, pavadinimu "Intro". Praėjus keturiems mėnesiams nuo albumo išleidimo, jis buvo parduotas 50 000 egzempliorių tiražu ir užsidirbo auksinio albumo statutą. Po tokios sėkmės jau 1997 metų rugsėjį buvo išleistas antrasis grupės albumas pavadinimu "ITI c.d. ", tačiau jo singlas "Lustro" (liet. "Veidrodis") nesulaukė didelės sėkmės ir grupė nutraukė bendradarbiavimą su kompanija "Koch". Po šio įvykio grupė nusipirko namą Lodzės užmiestyje ir ten įsirengė nuosavą įrašų studiją. Grupė pradėjo sparčiai dirbti prie trečiojo albumo ir po 2 mėnesių trečiasis albumas jau buvo baigtas ir gavo vardą "3". Dar prieš išleidžiant albumą grupė išleido singlą "A wszystko to… (bo Ciebie kocham)". Ši daina – garsios vokiečių grupės "Die Toten Hosen" kūrinio "Alles aus Liebe" cover’is. Jis sulaukė didžiulio pasisekimo, kaip ir šiek tiek vėliau išleistas albumas.

Dirbant prie ketvirtojo albumo Magda Pokora nusprendė palikti grupę (vėliau pradėjo solinę karjerą pseudonimu Magda Femme).
Laisvą vietą grupėje užėmė Justyna Majkowska, anksčiau dirbusi su grupe Erato. Ketvirtąjį albumą reklamavo kūrinys "Powiedz" ir am sukurtas videoklipas. Ketvirtasis albumas pavadinimu "Ad.4" buvo išleistas 2001 metų birželio 4 d.

Daina "Powiedz" buvo atlikta Opolės festivalyje (Lenkija) ir konkurse "Karlshamn" (Švedija) ir laimėjo geriausius apdovanojimus. Tai buvo lūžis: grupės koncertų grafikas persipildė, ketvirtasis albumas buvo puikiai perkamas.

Prasidėjo darbas prie eilinio penktojo albumo. Jis prekyboje pasirodė anksčiau nei buvo planuota – 2002 metų gegužės mėnesį. "Po piate… a niech gadaja" – taip vadinosi albumas, kuris vėl atnešė grupei sėkmę.

2003 metais grupė buvo pasiųsta ginti savo šalies garbę Eurovizijos dainų konkurse. Šiam konkursui buvo sukurta daina Keine Grenzen. Grupė šiame konkurse užėmė 7-ąją vietą. Tai aukčiauisia kada nors užimta Lenkijos vieta šiame konkurse.

Po konkurso grupę paliko Justyna Majkowska, o jos vietą užėmė Ania Swiatczak, viena geriausių Lenkijos chorisčių.

2006 m. Ich Troje vėl dalyvavo Eurovizijoje su daina „Follow My Heart“m bet šįsyk neįveikė pusfinalio barjero.

Grupės sudėtys 

Per 12 gyvavimo metų grupėje pasikeitė 3 vokalistės. Grupės sudėtys:

 Magdalena Pokora, Michal Wisniewski, Jacek Lagwa (1995–2001 m.)
 Justyna Majkowska, Michal Wisniewski, Jacek Lagwa (2001–2003 m.)
 Ania Swiatczak (Wisniewska), Michal Wisniewski, Jacek Lagwa (2003 – iki šio laiko m.)

Diskografija 
 Intro (1996)
 ITI c.d. (1997)
 3 (1999) (tais pačiais metais albumas buvo išleistas antrą kartą, nes pritrūko egzempliorių.)
 Ad.4 (2001)
 Po piąte… a niech gadają (2002)
 6-ty ostatni przystanek (2004)
 7 grzechów głównych (2006) (vėl pritrūkus egzempliorių, ruošiamasi išleisti antrą kartą.)
 Ósmy obcy pasażer (2008)
 Pierwiastek z dziewięciu (2017)

Vaizdo klipai 
 Ci wielcy (1996)
 Prawo (1996)
 Cień (1996)
 Lustro (1997)
 A wszystko to… (bo Ciebie kocham) (1999)
 Hit mix'99 czyli co to jest za jazda (1999)
 Powiedz (2001)
 Razem a jednak osobno (2001)
 Zawsze z Tobą chciałbym być (przez miesiąc…) (2001)
 Mam już dość (2002)
 Tango straconych (2002)
 Tobą oddychać chce (2002)
 Keine Grenzen (2003)
 Babski świat (2003)
 Letnia piosenka o niczym ważnym (2004)
 Dokąd idziesz, Polsko (2005)
 Follow my heart (2006)
 Śląsk jest w niebie (2006)
 Bóg jest miłością (2006)

Nuorodos 
 Oficialus grupės puslapis 
 Neoficialus grupės puslapis  
 Pirmasis rusiškas puslapis 

|-

Lenkijos atlikėjai
Pop atlikėjai
Lenkijos atstovai Eurovizijoje
2003 m. Eurovizijos dalyviai
2006 m. Eurovizijos dalyviai